Den Vest-Sjællandske Avis, 1817-08-12
Torsdagen den 31te Juli og Fredagen den 1ste August, foretog det Kongelige Kiøbenhavnske SkydeSelskab og danske Broderskab dets sædvanlige aarlige Fugleskydning. Hs. Majestæt Kongen, Hs. Høihed Prins Christian og Hs. Høihed Prins Frederik Ferdinand, glædede Selskabet med Deres personlige Nærværelse, og den første af ovennævnte Dage, behagede at gjøre adskillige Skud til Fuglen. Samme Dag nedfaldt Ringen ved Fuglekongen, Uhrmager Hr. Halgreens Skud, for Urtekræmmer Hr. From; Gevinsten en Sølv=Flødekande, indvendig forgyldt. – Anden Dag blev Hovedet nedskudt ved Hr. Stabschirurg Tønder, for sig selv; Gevinsten en Sølv=Caffekande. Venstre Vinge ved Hr. Kiøbmand Aabye, for Hr. Grosserer F. Petersen; Gevinsten en Sølv-Sukkervase. Høire Vinge blev nedskudt ved Hr. Kiøbmand Aabye, forsig selv; Gevinsten en Sølv-Sukkervase, indvendig forgyldt. Rumpen ved Hr. Conditor Pleisch, for Hr. Justitsraad og Assessor Jacobsen; Gevinsten en Sølv Theepotte, Brystpladen blev nedstudt ved Hr. Krigsraad Langeland, for Hr. Krigsraad og Districtschirurg Sager; men da han ikke er boesiddende her i Staden, blev stukket til Skiven, hvor da Hr. Capitain Tronier, for Hr. Etatsraad Lassen, Deputeret i det Kongelige danske Cancellie, erholdt bedste Skud, og derfor i Gevinst 6 anseelige Sølv=Lysestager, og altsaa blev Hr. Etatsraad Lassen Selskabets Fuglekonge i dette Aar. Hr. Krigsraad og Districtschirurg Sager, paa hvis Nummer Brystpladen var nedskudt, blev tilsendt (Stadt.) en Sølv=Caffekande. For de 2de borgerlige militaire Corpser i Kiøbenhavn, er i disse Dage offentligen bleven oplæst følgende Kongelige allernaadigste Skrivelse: "At see de 2de brave Corpser, hvoraf Kiøbenhavns Borgervæbning bestaaer, har stedse været Os en sand Fornøielse, siden Vi i samme stedse har fundet en Mand, Orden og Tieneste-Jver, der fortiente Vor allerhøieste Tilfredshed; men Vor nu overstandne Upasselighed og seenere en Mængde vigtige Forretningers Afgiørelse, forinden Vor nær forestaaende Afreise til Hertugdømmene, berøve Os den Glæde, at kunne lade disse tvende velorganiserede og veldresserede Corpser præsentere for Os i Aar, og nøde Os til at opsætte denne Behagelighed for Os til næste Aar. - Ved at bekiendtgiøre dette for begge Corpserne, har Du at forsikkre dem om Vor Kongelige Hyldest og Naade, hvortil de ved urokkelig Troeskab og Hengivenhed imod Os og Fædrelandet, til alle Tider have gjort sig fortiente, og derved viist sig som værdige Efterkommere af deres tappre og brave Forfædre. Frederiksberg Slot, den 28de Juli 1817. Frederik R. Til Vor Stadshauptmand Hallander, Ridder af Dannebrogen. Jndsenderen deraf var hændelsesviis tilstede, da denne Kongelige allernaadigste Skrivelse, der er et hæderfuldt Beviis for begge Corpserne, blev paa det borgerlige Jnfanteries Exerceerplads oplæst for dette Corps's fire sidste Compagnier, og var Øienvidne til den Glæde og Enthusiasme, hvormed denne allernaadigste Skrivelse blev hørt af ethvert Compagnie, og som til Slutning opløste sig i et af alle Compagniernes Ober-, Under-Officerer og Borgere, som een Mand fleere Gange gientaget Hurra: og længe leve Vor gode Konge. – En Bøn, som sikkerligen ledsager denne Vor elskede Konge paa hans Reise, saavel fra Hytten, som fra Palaiet, saavel af Bonde, som af Borger, der alle med Jndsenderen velsigne ham som vor fælleds Fader.